ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান

ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান (ওয়াইলি: blo bzang thub bstan mi pham tshul khrim rgyal mtshan) (১৯০১-১৯৩৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দশম 'ফাগ্স-পা-ল্হা (ওয়াইলি: 'phags pa lha) উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: chab mdo chos 'khor byams pa gling) উনত্রিশতম প্রধান ছিলেন। ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান ১৯০১ খ্রিষ্টাব্দে তিব্বতের স্মার-খাম্স (ওয়াইলি: smar khams) অঞ্চলের র্দো-'বুম-স্গাং (ওয়াইলি: rdo 'bum sgang) নামক স্থানে জন্মগ্রহণ করেন। তার পিতার নাম ছিল য়ে-শেস-ছোস-'ফেল (ওয়াইলি: ye shes chos 'phel) এবং মাতার নাম ছিল ত্শুল-খ্রিম্স-স্গ্রোল-দ্কার (ওয়াইলি: tshul khrims sgrol dkar)। ১৯১২ খ্রিষ্টাব্দে ত্রয়োদশ দলাই লামা তাকে ঙ্গাগ-দ্বাং-ব্লো-ব্জাং-'জিগ্স-মেদ-ব্স্তান-পা'ই-র্গ্যাল-ম্ত্শান (ওয়াইলি: ngag dbang blo bzang 'jigs med bstan pa'i rgyal mtshan) নামক নবম 'ফাগ্স-পা-ল্হা (ওয়াইলি: 'phags pa lha) উপাধিধারী বৌদ্ধ লামার পুনর্জন্ম রূপে নিশ্চিত করেন। এরপর তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের শিক্ষাপ্রদানের জন্য নিয়ে যাওয়া হয়। এই বছর চিং সাম্রাজ্যের পতনের ফলশ্রুতিতে এই বিহারে অগ্নিসংযোগ করে সম্পূর্ণ রূপে ধ্বংস করে দেওয়া হলে তিনি লাসা শহরে যাত্রা করে সে-রা বৌদ্ধবিহার বিশ্ববিদালয়ে ভর্তি হন। এই সময় ত্রয়োদশ দলাই লামা তাকে শিক্ষার্থীর শপথ প্রদান করেন এবং 'জিগ্স-মেদ-ছোস-ক্যি-দ্বাং-ফ্যুগ (ওয়াইলি: 'jigs med chos kyi dbang phyug) নামক সপ্তম র্গ্যা-রা-স্প্রুল-স্কু (ওয়াইলি: rgya ra sprul sku) তার অন্যতম শিক্ষক ছিলেন। ১৯১৯ খ্রিষ্টাব্দে তিনি ত্রয়োদশ দলাই লামার অনুমতিক্রমে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের প্রধানের দায়িত্ব লাভ করে বিহার সংস্কারের দিকে নজর দেন। কিন্তু তার এক বছরের মধ্যে তিনি বিবাহ করলে ত্রয়োদশ দলাই লামা তাকে এই বিহারের প্রধানের পদ থেকে সরিয়ে দিলে ঙ্গাগ-দ্বাং-'জিগ্স-মেদ-ম্খ্যেন-রাব-ব্স্তান-'দ্জিন-'ফ্রিন-লাস নামক (ওয়াইলি: ngag dbang 'jigs med mkhyen rab bstan 'dzin 'phrin las) নামক ষষ্ঠ ঝি-বা-ল্হা (ওয়াইলি: zhi ba lha) উপাধিধারী বৌদ্ধ লামা পুনরায় এই পদে আসীন হন এবং পরবর্তী তিন বছর এই পদে থাকেন। ত্রয়োদশ দলাই লামা কর্তৃক প্রধানের পদ থেকে সরিয়ে দেওয়া হলেও ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান বিভিন্ন স্থানে ধর্মপ্রচার ও বিহার সংস্কার করতে থাকেন, যার ফলে ত্রয়োদশ দলাই লামার নিকটে চামদো অঞ্চলের স্থানীয় নেতারা তাকেই এই বিহারের পরবর্তী প্রধান হিসেবে মনোনীত করার অনুরোধ করেন। ১৯৩৩ খ্রিষ্টাব্দে রাজপ্রতিনিধি থুব-ব্স্তান-'জাম-দ্পাল-য়ে-শেস-র্গ্যাল-ম্ত্শান (ওয়াইলি: thub bstan 'jam dpal ye shes bstan pa'i rgyal mtshan) নামক পঞ্চম র্বা-স্গ্রেং রিন-পো-ছে (ওয়াইলি: rwa-sgreng rin-po-che) তাদের এই অনুরোধ মেনে নেন। ১৯৩৪ খ্রিষ্টাব্দে ব্লো-ব্জাং-র্নাম-র্গ্যাল-ব্স্তান-'দ্জিন-ল্হুন-গ্রুব (ওয়াইলি: blo bzang 'rnam rgyal bstan 'dzin lhun grub) নামক পঞ্চম দ্কোন-র্দোর-স্প্রুল-স্কু (ওয়াইলি: dkon rdor sprul sku) তাকে পুনরায় শিক্ষার্থীর শপথ প্রদান করলে তিনি এই বিহারের উনত্রিশতম প্রধানের দায়িত্ব লাভ করেন এবং তিন বছর এই পদে থকেন। Chhosphel, Samten (জুন ২০১০)। "The Tenth Pakpa Lha, Lobzang Tubten Mipam Tsultrim Gyeltsen"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৭-১৩।  Chhosphel, Samten (জুলাই ২০১০)। "The Sixth Zhiwa Lha, Ngawang Jigme Khenrab Tendzin Trinle"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৭-১১।